དེ་ལྟར་བསྟན་འགྲོའི་དོན་ཟིན་ནས་རབ་བྱུང་༡༧བའི་རྒྱལ་བ་ཞེས་པ་ཤིང་ཕོ་རྟ་སྟེ་ཕྱི་ལོ་༡༠༡༤ཟླ་༩པའི་ཚེས་༡༣ཆད་པས་ཚེས་༡༦གཟའ་པ་སངས་ཉིན་རྒྱ་ནག་སྨོན་དགོན་གཡུང་དྲུང་ལྷ་རྩེར་དགོངས་པ་བོན་ཉིད་དབྱིངས་སུ་བསྡུས་སོ།ཞེས་དམ་པའི་རྟོགས་བརྗོད་རང་ཅག་ལྟ་བུས་འབྲི་བར་མི་འོས་ཀྱང་།ཉུང་ངུ་ཟིན་ཐོ་ཙམ་འདི་ད་ལན་རྗེས་བཟུང་སློབ་ཚོགས་ཡོངས་ཀྱིས་རྗེས་དྲན་གྱི་དེབ་ཆུང་ཞིག་ཕུད་རྒྱུའི་འཆར་གཞི་ལ་བརྟེན་ནས་གཡུང་དྲུང་བོན་གྱི་གདན་ས་ཆེན་མོ་རྒྱ་གར་སྨན་རི་དགོན་པར་གྲྭ་སར་ཡོད་པའི་གྲྭ་གཡུང་དྲུང་བོན་རྒྱལ་དང་གཞན་བརྩོན་འགྲུས་བཟང་པོ་དང་རིན་ཆེན་དོན་འགྲུབ་བཅས་ཀྱིས་སྐད་འཕྲིན་ལམ་ནས་ནན་བསྐུལ་གནང་བཞིན་དམ་པ་ཁོང་གི་ཞབས་རྡུལ་སྤྱི་བོར་ལེན་པའི་གྲྭ་ཆུང་ཚེ་དབང་དངོས་གྲུབ་ཀྱིས་གདན་ས་ཆེན་མོ་གོ་ལམ་བཤད་སྒྲུབ་གཡུང་དྲུང་གླིང་ནས་རབ་བྱུང་༡༧རྒྱལ་བ་ཤིང་རྟའི་ཟླ་༡༠བའི་ཚེས་༢༦ཉིན་བྲིས་པ་རེ་ཞིག་རྫོགས་སོ་འགལ་འཁྲུལ་ཡོད་རིགས་རྒྱལ་བའི་སྤྱན་སྔར་མཐོལ་བཤགས་བཟོད་གསོལ་ཞུ།།བཀྲ་ཤིས།།